מיכל וולדיגר

מיכל מרים ווֹלדיגר (נולדה בט"ז בטבת ה'תשכ"ט, 6 בינואר 1969) היא חברת הכנסת מטעם מפלגת מפד"ל – הציונות הדתית, שכיהנה כסגנית שר האוצר. בעבר עורכת דין ישראלית ופעילת ציבור דתית לאומית בתחום בריאות הנפש. עמדה בראש עמותת בת עמי לשירות לאומי. נולדה וגדלה בבני ברק. היא נינתו של הרב נפתלי טרופ ונכדתו של הרב ראובן טרופ. התחנכה באולפנית בני עקיבא תל אביב. בצעירותה החלה להדריך בסניף תנועת הנוער בני עקיבא שבעיר הולדתה. מאוחר יותר, שירתה בשירות לאומי בקיבוץ דתי, חפץ חיים. בוגרת תואר ראשון במשפטים מאוניברסיטת בר-אילן, וניהלה משרד עריכת־דין אזרחי ובפרט מסחרי. מאז תחילת שנות ה־90 וולדיגר מתגוררת בגבעת שמואל. בבחירות לרשויות המקומיות בישראל ב־2013 נבחרה מטעם מפלגת הבית היהודי למועצת העיר גבעת שמואל, החזיקה בתיק הרווחה ובראשות הוועדה למלחמה בסמים ובאלכוהול, והייתה חברה בוועדות הכספים, קידום מעמד האישה ותכנון ובנייה. לקראת הבחירות לרשויות המקומיות בישראל ב־2018 התמודדה לראשות הבית היהודי בעיר אך הפסידה, ובעקבות כך פרשה מהרשימה עירונית זו. ב־2014 הקימה את אמונת"ך – ארגון משפחות נפגעי תחלואה כפולה, למען פגועי נפש המתמודדים במקביל עם התמכרויות, והיא עומדת בראשו. חברת הנהלת "משפחות בריאות הנפש" ומיזם "מכורים לחיים" וחברת פורום בריאות הנפש הכולל נציגי עמותות העוסקות בתחום. בנוסף היא מונתה ב־2017 לראשת עמותת בת עמי לשירות לאומי, אם כי פרשה ממנה ב־2021 לאחר שהחליטה לרוץ בבחירות לכנסת. לקראת הבחירות לכנסת העשרים וארבע שובצה וולדיגר במקום ה־2 של רשימת הציונות הדתית מטעם מפלגת האיחוד הלאומי ונבחרה לכנסת. במהלך כהונתה בכנסת ה-24, הייתה יושבת ראש שדולת בריאות הנפש והשדולות לחוסן אישי וחברתי, למאבק בסמים ובהתמכרויות, למען שירות לאומי-אזרחי, למען קידום שוויון הזדמנויות לאנשים עם מוגבלות, למאבק בסחר בנשים ובזנות ולאתגרי הפוריות בישראל. באוגוסט 2022 דורגה בפַּרלמטר של "שקוף" - ונמצאה מבין החברים המובילים במספר ההצעות לסדר בכנסת שאושרו. בבחירות המקדימות במפלגת הציונות הדתית לקראת הבחירות לכנסת ה-25 וולדיגר הגיעה למקום הרביעי ועל כן מוקמה במקום השמיני ברשימה לכנסת (לאחר חתימת הסכם הריצה המשותפת עם עוצמה יהודית), ונבחרה לכנסת בפעם השנייה. ב-26 באוקטובר 2023, במהלך מלחמת חרבות ברזל של מדינת ישראל, הודיעה על התפטרות מתפקידה כסגנית-שר האוצר, כדי להתמקד בתחום מומחיותה, שיקום הנפש, וביקשה להעביר את תקציב משרדה למען המלחמה שהחלה. נשואה לאורי וולדיגר, להם חמישה ילדים, והם מתגוררים בעיר גבעת שמואל. משה ויסטוך, "פרויקט השו"ת עם מיכל וולדיגר", שביעי 428 (עמ' 20), 26 בפברואר 2021 מדיה וקבצים בנושא מיכל וולדיגר בוויקישיתוף מיכל וולדיגר, באתר ערוץ הכנסת מיכל וולדיגר, באתר הכנסת מיכל וולדיגר, ברשת החברתית פייסבוק מיכל וולדיגר, ברשת החברתית אקס (טוויטר) מיכל וולדיגר, באתר כנסת פתוחה אמיר אטינגר, ‏מי את מיכל וולדיגר? מהפסד בבית היהודי למס' 2 ברשימה של סמוטריץ', באתר "סרוגים", 7 בפברואר 2021 עפרה לקס, הגברת השנייה של מפלגת "הציונות הדתית", באתר ערוץ 7, 11 במרץ 2021 פודקאסט עם ח"כ מיכל וולדיגר: הסטטיסטיקה לא משקרת. רק כשמנכיחים את נושא בריאות הנפש, רואים כמה זה נפוץ, במגזין אשת, חודש יוני 2022 ח"כ מיכל וולדיגר: "השמאל לא צריך להיות מודאג - אנחנו נדאג לכל אזרחי מדינת ישראל", סרטון בערוץ "עכשיו 14", באתר יוטיוב (אורך: 07:43), 3 בנובמבר 2022 חזקי ברוך, מיכל וולדיגר תרוץ עם סמוטריץ' ובן-גביר, באתר ערוץ 7, 4 בפברואר 2021 אמיר אטינגר, ‏מסתמן: סמוטריץ' ישריין את עו"ד מיכל וולדיגר, באתר "סרוגים", 3 בפברואר 2021 מיכל וולדיגר, מיכל וולדיגר: אשמש קול למתמודדי הנפש ולמשפחותיהם, באתר ערוץ 7, 11 בפברואר 2021 חברת הכנסת מיכל מרים וולדיגר, באתר הכנסת, 22 ביולי 2022, באתר main.knesset.gov.il עידן בנימין, מדד הצעות לסדר בכנסת ה-24: אחמד טיבי מוביל את הכנסת, באתר שקוף, ‏2022-08-09 חזקי ברוך, סגנית השר מיכל וולדיגר התפטרה מתפקידה, באתר ערוץ 7, 26 באוקטובר 2023